laion/Wikipedia-Exotic huggingface dataset:
চারুচন্দ্র বসু

চারুচন্দ্র বসু (১৮৯০ - ১৯ মার্চ, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে তিনি স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। তিনি ছিলেন শীর্ণ, দুর্বলদেহের একজন তরুণ যার ডানহাত জন্মাবধি অসাড় ছিলো। তার পিতার নাম কেশবচন্দ্র বসু এবং জন্ম তৎকালীন খুলনা জেলার শোভনা গ্রামে। বিশ শতকের শূন্য দশকে পুলিসের উকিল আশুতোষ বিশ্বাস বিপ্লবীদের সম্পর্কে মামলায় সরকারপক্ষে নিযুক্ত হতেন। বিপ্লবীরা তাকে হত্যা করার সংকল্প করলে চারুচন্দ্র একাজের ভার নেন। তিনি অসাড় হাতে রিভলভার বেঁধে বাঁ হাতে গুলি করে কোর্ট প্রাঙ্গণে আশু বিশ্বাসকে ১০ ফেব্রুয়ারি ১৯০৯ তারিখে হত্যা করেন এবং ঘটনাস্থলেই ধৃত হন। তার ওপর প্রচণ্ড অত্যাচার চালিয়েও পুলিশ কোনো কথা আদায় করতে পারেনি। তিনি শুধু বলেছিলেন: "ভবিতব্য ছিলো আশু আমার হাতে নিহত হবে, আমি ফাঁসিতে মরবো, আশু দেশের শত্রু তাই হত্যা করেছি"। বিচারে তার ফাঁসির হুকুম হয় এবং ১৯ মার্চ, ১৯০৯ তারিখে আলিপুর কেন্দ্রীয় কারগারে ফাঁসি কার্যকর করা হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ২১৮, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৯। ভারতের স্বাধীনতা আন্দোলনের শারীরিক প্রতিবন্ধী শহীদ চারুচন্দ্র বসুর প্রতি শ্রদ্ধাঞ্জলি (ইংরেজি)
মুহাম্মদ সাইদ

মুফতি মুহাম্মদ সাইদ (জন্ম: ১২ জানুয়ারি, ১৯৩৬ - ৭ জানুয়ারি, ২০১৬) ভারতীয় রাজ্য জম্মু ও কাশ্মীরের মুখ্যমন্ত্রী ছিলেন; যিনি জম্মু ও কাশ্মীর পিপলস ডেমোক্রেটিক পার্টির স্থাপক ও বরিষ্ঠ নেতা ছিলেন। তিনি এর আগে ২০০২-২০০৫ পর্যন্ত জম্ম ও কাশ্মীরের মুখ্যমন্ত্রী ছিলেন। ১৯৮৯-১৯৯০ পর্যন্ত তিনি ভিপি সিঙের প্রধানমন্ত্রীত্বে ভারতের গৃহমন্ত্রীও ছিলেন। এই সময়ে ১৯৯০ সালে কাশ্মিরী পন্ডিতদের উপর অমানবিক নির্যাতন ঘটে। ভারতের ইতিহাসে তিনিই প্রথম এবং শেষ মুসলমান গৃহমন্ত্রী। 'মুফতি মুহাম্মদ সাঈদ তার রাজনৈতিক জীবন শুরু করেন ১৯৫০ সালে ন্যাশনাল কনফারেন্স-টর মাধ্যমে। পরে তিনি ১৯৭২ সালে কংগ্রেসেরর সাথে যুক্ত হন ও জম্মু ও কাশ্মীরে রাজ্যে মন্ত্রী পদ পান। কিন্তু কোনো কারণে তিনি কংগ্রেস ছেড়ে ১৯৮৯ সালে ভিপি সিঙের জনমোর্চায় যোগ দেন, এবং প্রথমবারেরর মতো কোনো মুসলিম ভারতের গৃহমন্ত্রী হয়। ২০০২ সালে তিনি নিজে আলাদাভাবে একটি দল গঠন করেন এবং নভেম্বর, ২০০২ থেকে ২০০৫ পর্যন্ত তিনি জম্মু ও কাশ্মিরের মুখ্যমন্ত্রী পদে অধিষ্ঠিত থাকেন। তারপর ১ মার্চ, ২০১৫য় তিনি আবার জম্মু ও কাশ্মীরেরর মুখ্যমন্ত্রী পদে শপথ গ্রহণ করেন। মুহাম্মদ সাঈদ ২০১৬ সালের ০৭ জানুয়ারি তারিখে নতুন দিল্লির এআইআইএ-তে মৃত্যুবরণ করেন। তাকে ২৪ ডিসেম্বর, ২০১৫ তারিখে দিল্লি এইম্স-এ ভর্তি করা হয়। তিনি কিছুদিন ধরে শাঁসককষ্ঠে ভুগছিলেন। মৃত্যুর সময় তার বয়স হয়ে ছিলো ৭৯ বছর "Mufti Mohammad Sayeed, chief minister of Jammu and Kashmir, passes away at AIIMS Delhi"। Indian Express। ৭ জানুয়ারি ২০১৬।  "Mufti Mohammad Sayeed passed away"। TelanganaNewspaper।  "J&K CM Mufti Mohammad Sayeed passes away"। ABP Live। ৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৬।  "কাশ্মিরের মুখ্যমন্ত্রী মুফতি মুহাম্মদ সাঈদ পরলোকে, প্রণব-মোদির শোক"। ২৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৯।  অজানা প্যারামিটার |accessdatr= উপেক্ষা করা হয়েছে (সাহায্য) দাপ্তরিক আলোকচিত্র টেমপ্লেট:কাশ্মীরের মুখ্যমন্ত্রী
ভারতের বন্দর

ভারতের ৭৫১৬.৭ কিমি উপকূল রেখা রয়েছে। ভারতে ১৩টি বড় বন্দর ও ২০০টি ছোট বন্দর রয়েছে। গুজরাতে ৪৮টি, মহারাষ্ট্রে ৪২টি, কর্নাটকে ১০টি, গোয়াতে ৫টি, কেরালাতে ১৭টি, তামিলনাড়ুতে ১৩টি, অন্ধ্রপ্রদেশে ১৭টি, ওড়িশাতে ১৩টি ও পশ্চিমবঙ্গে ১টি ছোট বন্দর রয়েছে। ভারত সরকার এই বন্দরগুলি আধুনিকীকরণের পরিকল্পনা করেছে এবং সাগরমাল নামে একটি প্রকল্প অনুমোদন করেছে। ভারতে বন্দর ও শিপিং শিল্প দেশের বাণিজ্য ও বাণিজ্যের বৃদ্ধির জন্য একটি গুরুত্বপূর্ণ ভূমিকা পালন করে। ভারত সরকার বন্দর ও বন্দর নির্মাণ এবং রক্ষণাবেক্ষণ প্রকল্পের জন্য স্বয়ংক্রিয় রুটের অধীনে ১০০ শতাংশ পর্যন্ত সরাসরি বিদেশী বিনিয়োগের (এফডিআই) অনুমোদন করেছে। সরকার জাতীয় সমুদ্র উন্নয়ন কর্মসূচী (এনএমডিপি) চালু করেছে, যা ১১.৮ বিলিয়ন মার্কিন ডলারের পরিকল্পিত ব্যয় নিয়ে সামুদ্রিক খাতের উন্নয়ের একটি উদ্যোগ। অাপাতত সবই বন্ধ ভারতীয় সরকার একটি স্বল্প-যুক্তরাষ্ট্রীয় কাঠামো রয়েছে এবং এর সংবিধান অনুযায়ী, কেন্দ্রীয় ও রাজ্য সরকার উভয়ই সামুদ্রিক পরিবহন পরিচালনা করে। কেন্দ্রীয় সরকারের নৌ মন্ত্রণালয় প্রধান বন্দর পরিচালনা করে, ছোট এবং মাঝারি বন্দরগুলি নয়টি উপকূলীয় রাজ্য পশ্চিমবঙ্গ, ওড়িশা, অন্ধ্রপ্রদেশ, তামিলনাড়ু, কেরালা, কর্ণাটক, গোয়া, মহারাষ্ট্র এবং গুজরাতের সংশ্লিষ্ট বিভাগ বা মন্ত্রণালয় দ্বারা পরিচালিত হয়। এই ১৮৭ টি ক্ষুদ্র ও মাঝারি বন্দরগুলির মধ্যে কয়েকটি নিজ নিজ সরকারগুলির দ্বারা পর্যায়ক্রমে সরকারি-বেসরকারি অংশীদারত্বের সাথে জড়িত একটি ভাল অনুপাত হিসাবে চিহ্নিত করেছে। নিচের সারণিতে ভারতের প্রধান বন্দরগুলি সম্পর্কে বিস্তারিত তথ্য দেওয়া হয়েছে (উৎস: ইন্ডিয়ান পোর্টস অ্যাসোসিয়েশন): "Operational Details"। Indian Ports Association। সংগ্রহের তারিখ ১৭ ডিসেম্বর ২০১৪।  "পিপিপি মডেলে চারটি বার্জ হলদিয়া বন্দরে"। আনন্দবাজার প্রত্রিকা। সংগ্রহের তারিখ ২৩ জানুয়ারি ২০১৭।
মতিলাল মল্লিক

মতিলাল মল্লিক (১৯১২ - ১৫ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বিপ্লবী দলের সদস্য ছিলেন। ১০ এপ্রিল ১৯৩৪ তারিখে তিনি অস্ত্র সংগ্রহ করে ফেরার পথে গ্রামবাসীদের কাছে ধরা পড়েন। সরকারি সৈন্য ও গ্রামরক্ষী দলের সহিত সশস্ত্র সংঘর্ষে মতিলালের গুলিতে সরকারি বাহিনীর নেতা নিহত হয়। পুলিশ স্বীকারোক্তি আদায়ের জন্য ও সঙ্গীদের নাম জানার জন্য তার ওপর অমানুষিক অত্যাচার করে ব্যর্থ হয়। ঢাকা কেন্দ্রীয় কারাগারে তার ফাঁসি কার্যকর করা হয়। তার জন্ম তৎকালীন ঢাকা জেলার দেওভোগ গ্রামে। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৩৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
অ্যামানশিয়া সিনেরেওভেলাটা

আমানিটা সিনেরিওভেলাটা (Amanita cinereovelata) হলো আমানিটাসেয়ী (Amanitaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এটি জেনাস আমানিটা, সাবজেনাস লেপিডেলা, সেকশন লেপিডেলার অন্তর্ভুক্ত। এই মাশরুমটি বাংলাদেশের উত্তরাঞ্চল ঠাকুরগাঁও জেলার পীরগঞ্জ উপজেলার থুমনিয়া শাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোলজিক্যাল প্রোগ্রেস এ বিশদভাবে বর্ণনা করা হয়েছে। Hosen MI, Li TH & Deng WQ. (২০১৫)। "Amanita cinereovelata, a new species of Amanita section Lepidella from Bangladesh"। Mycological Progress। 14 (35)। ডিওআই:10.1007/s11557-015-1058-7।  অ্যামানশিয়া সিনেরেওভেলাটা in Index Fungorum
ইডিপাস কমপ্লেক্স

ইডিপাস কমপ্লেক্স (ইংরেজি: Oedipus complex) হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য। মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়। বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরনের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরনর বিরাগ বা বিকর্ষণও ঠাঁই নেয়। গ্রীক নাট্যকার সফোক্লিস তার "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তার রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম ইডিপাস কমপ্লেক্স রাখেন। ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন নারীবাদী ইডিপাস মনোভাব বা ঋণাত্মক ইডিপাস কমপ্লেক্স। Charles Rycroft A Critical Dictionary of Psychoanalysis (London, 2nd Ed. 1995) Joseph Childers, Gary Hentzi eds. Columbia Dictionary of Modern Literary and Cultural Criticism (New York: Columbia University Press, 1995) Bullock, A., Trombley, S. (1999) The New Fontana Dictionary of Modern Thought Harper Collins:London pp. 259, 705 Oedipus as Evidence: The Theatrical Background to Freud's Oedipus Complex by Richard Armstrong, 1999 Bennett Simon, Rachel B. Blass "The development of vicissitudes of Freud's ideas on the Oedipus complex" in The Cambridge Companion to Freud (University of California Press 1991) p.000
মনোরঞ্জন ভট্টাচার্য

মনোরঞ্জন ভট্টাচার্য (২১ জুলাই ১৯০৯ - ২২ আগস্ট ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিযুগের বিপ্লবী। মনোরঞ্জন ভট্টাচার্য তৎকালীন ফরিদপুর জেলার (বর্তমান শরিয়তপুর জেলার) ডামুড্যা উপজেলার এড়িকাটিতে জন্মগ্রহণ করেন। তার পিতার নাম কালীপ্রসন্ন ভট্টাচার্য। তিনি মাদারীপুরের বিপ্লবী মাদারীপুর দলে যোগ দেন। ছাত্র থাকাকালীন, তিনি ১৮ এপ্রিল ১৯৩০ তারিখে চট্টগ্রাম অস্ত্রাগার আক্রমণ ও ১৯৩২ সালের ১৪ মার্চ চরমুগুরিয়া মেল-ব্যাগ ডাকাতিতে অংশগ্রহণ করেন। ডাকাতির সময়, ভট্টাচার্যকে পোস্ট অফিসের এক কর্মচারী ধরে ফেললে তিনি তাকে হত্যা করেন। মনোরঞ্জন ভট্টাচার্যসহ আরও চারজন বিপ্লবীকে পুলিশ গ্রেপ্তার করে ফরিদপুর কারাগারে প্রেরণ করে। ১৯৩২ সালের ১২ মে, বিচারের রায়ে ভট্টাচার্যকে মৃত্যুদণ্ড দেওয়া হয় এবং ১৯৩২ সালের ২২শে আগস্ট বরিশাল জেলা কারাগারে তাকে ফাঁসি দেয়া হয়। অন্যান্য সহ-আসামিদের বিভিন্ন দীর্ঘমেয়াদী কারাদণ্ডে দণ্ডিত করা হয়েছিল। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৪৭, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
ফাইলোপোরাস গজারি

ফাইলোপোরাস গজারি (Phylloporus gajari) হলো বোলেটাসেয়ী (Boletaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এই মাশরুমটি বাংলাদেশের সাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোসায়েন্স এ বিশদভাবে বর্ণনা করা হয়েছে। Hosen MI, Li TH. (২০১৫)। "Phylloporus gajari, a new species of the family Boletaceae from Bangladesh"। Mycoscience। 56 (5): 584–89। ডিওআই:10.1016/j.myc.2015.05.006।
কালীপদ মুখোপাধ্যায়

কালীপদ মুখোপাধ্যায় (১৯১০ - ১৬ ফেব্রুয়ারি ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ২৭ জুন ১৯৩২ তারিখে তৎকালীন ঢাকার স্পেশাল ম্যাজিস্ট্রেট কমলাক্ষ সেন গুলিতে নিহত হবার ঘটনায় এক তারবার্তার সূত্র ধরে তিনি গ্রেপ্তার হন এবং ঢাকা কেন্দ্রীয় কারাগারে ১৬ ফেব্রুয়ারি, ১৯৩৩ তারিখে ফাঁসিতে মৃত্যুবরণ করেন। কালীপদ মুখোপাধ্যায় ঢাকার বিক্রমপুরে জন্মগ্রহণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ১৩১, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
ভবানীপ্রসাদ ভট্টাচার্য

ভবানীপ্রসাদ ভট্টাচার্য ১০ জুন,১৯১৪ - ৩ ফেব্রুয়ারি, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থায় গুপ্ত বিপ্লবী দলে যোগ দেন। বাংলার কুখ্যাত গভর্নর অ্যাান্ডারসনকে হত্যার প্রতিজ্ঞা নিয়ে কলকাতা ও ঢাকা থেকে আগত অপর দুজন সঙ্গী নিয়ে ১৯৩৪ সালের মে মাসে দার্জিলিং পৌঁছান। এই হত্যা পরিকল্পনায় ভবানীপ্রসাদের সংগে যুক্ত ছিলেন বেঙ্গল ভলেন্টিয়ার্সের সুকুমার ঘোষ, উজ্জলা মজুমদার (রক্ষিত রায়) রবীন্দ্রনাথ ব্যানার্জী, মনোরঞ্জন ব্যানার্জী প্রমুখ। লেবং রেস কোর্স গ্রাউন্ডে তারা ৮ মে ১৯৩৪ তারিখে অ্যাান্ডারসনকে গুলি করেন। দুর্ভাগ্যবশত গুলি লক্ষ্যভ্রষ্ট হয় এবং তারা তিনজনই ধরা পড়েন। বিচারে সঙ্গী সুকুমার ঘোষের ১৪ বছর কারাদন্ড হয় ও দুঃখপ্রকাশ করায় অপরজনের অল্প শাস্তি এবং ভবানীপ্রসাদের মৃত্যুদণ্ড হয়। তিনি ৩ ফেব্রুয়ারি, ১৯৩৫ তারিখে রাজশাহী কেন্দ্রীয় কারাগারে ওয়েব্যাক মেশিনে আর্কাইভকৃত ২১ সেপ্টেম্বর ২০১৯ তারিখে ফাঁসিতে মৃত্যুবরণ করেন। সরকারের তথ্য অনুযায়ী,ওই ইংরেজ শাসকের নামে আলিপুরে অ্যান্ডারসন হাউস গড়ে তুলেছিল ব্রিটিশেরা। স্বাধীনতার পরে ওই বাড়ির নাম বদল নিয়ে বিভিন্ন মহল থেকে দাবি ওঠে। সে কথা মাথায় রেখেই ১৯৬৯ সালে অ্যান্ডারসন হাউসের নাম বদলে হয় ভবানী ভবন। এটি এখন পশ্চিমবঙ্গ সরকারের রাজ্য পুলিশের সদর দপ্তর। ভবানীপ্রসাদ ভট্টাচার্য তৎকালীন ঢাকা জেলার জয়দেবপুরে জন্মগ্রহণ করেন। তার পিতার নাম বসন্তকুমার ভট্টাচার্য, মায়ের নাম দময়ন্তী দেবী। "Emperor vs Bhawani Prosad Bhattacharjee And Ors."। Indiankanoon। Calcutta High Court। সংগ্রহের তারিখ 26.01.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫১৪, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৩।
সত্যেন্দ্রনাথ বসু (বিপ্লবী)

সত্যেন্দ্রনাথ বসু (৩০ জুলাই ১৮৮২ - ২২ নভেম্বর ১৯০৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। আলিপুর বোমা মামলার রাজসাক্ষী নরেন গোঁসাইকে গুলি করে হত্যা করার জন্য ২২ নভেম্বর, ১৯০৮ সনে সত্যেন্দ্রনাথ বসুর প্রেসিডেন্সি জেলে ফাঁসি হয়। তিনি ছিলেন মনীষী রাজনারায়ণ বসুর ভ্রাতুষ্পুত্র। তাঁর পিতার নাম অভয়চরণ বসু। তিনি মেদিনীপুর জেলায় জন্মগ্রহণ করেন। পৈতৃক নিবাস ছিল দক্ষিণ চব্বিশ পরগনা জেলার বোড়ালে। তাঁর অগ্রজ জ্ঞানেন্দ্রনাথ এবং রাজনারায়ণ বসুর প্রভাবে মেদিনীপুরে ১৯০২ সালে একটি গুপ্ত বিপ্লবী সংগঠন গড়ে উঠেছিলো। সেই সংগঠনের নেতা ছিলেন হেমচন্দ্র দাস কানুনগো এবং সত্যেন্দ্রনাথ ছিলেন তাঁর সহকারী। ১৯০৫ সালে বঙ্গভঙ্গ আন্দোলনের সময় তিনি "ছাত্রভাণ্ডার" গড়ে তোলেন। এখানে তাঁত, ব্যায়ামচর্চা ইত্যাদির আড়ালে বিপ্লবীদের ঘাঁটি তৈরি হয়। বীর ক্ষুদিরাম বসু তার সাহায্যে বিপ্লবী দলভুক্ত হয়ে এখানে আশ্রয় পান। ক্ষুদিরাম তারই নির্দেশে "সোনার বাংলা" শীর্ষক বিপ্লবাত্মক ইশতেহার বিলি করে গ্রেপ্তার হন। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৯। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৭৫৮, আইএসবিএন ৯৭৮-৮১-৭৯৫৫-১৩৫-৬
স্ট্রাইক রেট

স্ট্রাইক রেট বা অভিঘাত হার (ইংরেজি: Strike rate) ক্রিকেট খেলায় ব্যবহৃত পরিভাষা। ক্রিকেটে দুইটি ভিন্ন ভিন্ন পরিসংখ্যানে স্ট্রাইক রেট ব্যবহার করা হয়। ব্যাটিং স্ট্রাইক রেটে একজন ব্যাটসম্যান কতটুকু স্বাবলীল ভঙ্গীমায় ব্যাটিং করে রান সংগ্রহ করতে পারেন তা ধরা হয়। অন্যদিকে, বোলিং স্ট্রাইক রেটে একজন বোলার কতটুকু স্বাবলীল ভঙ্গীমায় বোলিং করে উইকেট সংগ্রহ করতে পারেন অর্থাৎ ব্যাটসম্যানকে আউট করতে পারেন তা পরিসংখ্যান আকারে তুলে ধরা হয়। টেস্ট ক্রিকেটের পর উভয় স্ট্রাইক রেটই তুলনামূলকভাবে নতুন পরিসংখ্যান। ১৯৭০-এর দশকে একদিনের আন্তর্জাতিকের প্রবর্তনের পরই স্ট্রাইক রেটের ধারণা সৃষ্টি হয় ও এর তাৎপর্যতা বহন করে। ব্যাটিং স্ট্রাইক রেটের সাথে ব্যাটসম্যানের সম্পর্ক গভীরভাবে বিরাজমান। একজন ব্যাটসম্যান প্রতি ১০০ বল খেলে গড়ে কত রান সংগ্রহ করেছেন তা বুঝায়। উচ্চ পর্যায়ের স্ট্রাইক রেট মানেই একজন ব্যাটসম্যানের দ্রুত রান সংগ্রহ করা। কিন্তু টেস্ট ক্রিকেটে স্ট্রাইক রেটের ভূমিকা গৌণ। এখানে আউট না হয়ে তার রান তোলার সক্ষমতাকে প্রাধান্য দেয়া হয়ে থাকে। অর্থাৎ, টেস্ট ব্যাটসম্যানের কাছে স্ট্রাইক রেটের তুলনায় তার ব্যাটিং গড়ই সর্বাধিক গুরুত্বপূর্ণ পরিসংখ্যান। সীমিত ওভারের ক্রিকেটে স্ট্রাইক রেটকে অত্যন্ত গুরুত্ব সহকারে বিবেচনায় আনা হয়। এ স্তরের ক্রিকেটে প্রত্যেক দল কেবলমাত্র একবার পরস্পরের মুখোমুখি হয় ও ইনিংসে বল সংখ্যা নির্দিষ্ট করা থাকে। ফলে, ব্যাটসম্যান খুব দ্রুত রান করতে থাকলে দলের রান সংখ্যাও দ্রুতলয়ে বৃদ্ধি পায় ও জয়ের সম্ভাবনা বৃদ্ধি পায়। টুয়েন্টি২০ ক্রিকেটে ১৫০ ঊর্ধ্ব স্ট্রাইক রেট অতি সাধারণ ঘটনা হিসেবে স্বীকৃত। একদিনের ক্রিকেটে একজন ব্যাটসম্যানের স্ট্রাইক রেটকে প্রধান নিয়ামক শক্তি হিসেবে বিবেচনা করা হয়। উচ্চ স্ট্রাইক রেটধারী ব্যাটসম্যানকে নিম্নতর স্ট্রাইক রেটধারী ব্যাটসম্যানের তুলনায় অধিক প্রাধান্য দেয়া হয়ে থাকে। বোলিং স্ট্রাইক রেটের মাধ্যমে একজন বোলারের সক্ষমতা বুঝানো হয়। প্রতি উইকেট লাভে একজন বোলার কতসংখ্যক বল ডেলিভারি করেছেন তার মানদণ্ড স্থির হয়। নিম্নমুখী স্ট্রাইক রেটের মাধ্যমে বোলার কার্যকারিতা ও কত উইকেট তিনি দ্রুততার সাথে পেয়েছেন তা তুলে ধরা হয়। ১৯৭০-এর দশকে ব্যাটিং স্ট্রাইক রেটের আবির্ভাবের পর পারিসাংখ্যিকভাবে তুলে ধরা হলে বোলিং স্ট্রাইক রেটও সৃষ্টি হয়। তবে, একদিনের আন্তর্জাতিকের চেয়ে টেস্ট ক্রিকেটেই এর প্রভাব বেশি। কেননা, টেস্ট ক্রিকেটে বোলারের প্রধান লক্ষ্য থাকে উইকেট লাভ করা। কিন্তু, একদিনের খেলায় মিতব্যয়ী বোলিংকে প্রাধান্য দেয়া হয়। স্বল্প উইকেট লাভ করা স্বত্ত্বেও বোলারের যতটুকু সম্ভব অল্প রান দেয়ার উদ্দেশ্য থাকে। খেলোয়াড়ী জীবনে সেরা স্ট্রাইক রেট (টেস্ট) Cricinfo Twenty20 Internationals Highest career batting strike rates "Test matches – Bowling records – Best career strike rate"। Cricinfo। ESPN। সংগ্রহের তারিখ ১৯ আগস্ট ২০১৫।  উইকেট ক্রিকেটের আইন ক্রিকেট পরিভাষা
মদন লাল ধিংড়া

মদন লাল ধিংড়া, (পাঞ্জাবি ভাষাঃ ਮਦਨਲਾਲ ਧੀਂਗੜਾ; ১৮ সেপ্টেম্বর ১৮৮৩ - ১৭ আগস্ট, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিশেষ ব্যক্তিত্ব এবং অগ্নিযুগের বিপ্লবী। যখন ইংল্যান্ডে লেখাপড়া করছিলেন ১ জুলাই ১৯০৯ তারিখে লণ্ডনের জাহা‌ঙ্গীর হলে তিনি কার্জন উইলিকে গুলি করে হত্যা করেছিলেন। এই অপরাধে তাকে ১৭ আগস্ট ১৯০৯ সালে ব্রিটেনের পেন্টনভেলি জেলে ফাঁসি দিয়ে হত্যা করা হয়। Chandra, Bipan (১৯৮৯)। India's Struggle for Independence। New Delhi: Penguin Books India। পৃষ্ঠা 144–145। আইএসবিএন 978-0-14-010781-4। সংগ্রহের তারিখ ১৭ জানুয়ারি ২০১০।  Nehru, Jawaharlal; Nand Lal Gupta (২০০৬)। Jawaharlal Nehru on Communalism। Hope India Publications। পৃষ্ঠা 161। আইএসবিএন 978-81-7871-117-1। সংগ্রহের তারিখ ১৭ জানুয়ারি ২০১০।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৭৫।
বিষ্ণু গণেশ পিংলে

বিষ্ণু গণেশ পিংলে, (১৮৮৮ - ১৬ নভেম্বর আগস্ট, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বোমা ও পিস্তলসহ মীরাট ক্যান্টনমেন্টে ধরা পড়েন। ১৯১৬ সালে লাহোর ষড়যন্ত্র মামলায় তার ফাঁসি হয়। বিষ্ণু গণেশ পিংলে ১৮৮৮ সালে এক ব্রাহ্মণ মারাঠি পরিবারে পুনে জেলায় জন্মগ্রহণ করেন। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৭৫। "Ganesh Pingle, Sikh pioneers.org"। sikhpioneers.org। ২০০৮-০১-১৩ তারিখে মূল থেকে আর্কাইভ করা। সংগ্রহের তারিখ ২০০৮-০১-০২।  রায়, প্রকাশ (২০২১)। বিস্মৃত বিপ্লবী চতুর্থ খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ৪৩–৪৫। আইএসবিএন ৯৭৮-১-৬৩৮৭৩-২৪৮-৮ |আইএসবিএন= এর মান পরীক্ষা করুন: invalid character (সাহায্য)।
ডাব আর্টেক

ডাব আর্টেক স্কটল্যান্ড এর দূরবর্তী একটি ব্যাসল্ট পাথরের দ্বীপ। এটি "কন্সোলি" হতে ১৮ মাইল (২৯ কিমি) পশ্চিমে এবং "রোস অফ মুল" হতে ১৫ মাইল (২৪ কিমি) দক্ষিণ-পশ্চিম পশ্চিম উপকূলে অবস্থিত। টমাস স্টিভেনসন দ্বারা পরিকল্পিত 145 ফুট (44 মিটার) একটি টাওয়ার এবং একটি তীরবর্তী স্টেশন 1867 এবং 1872 মধ্যে নির্মিত হয়েছিল "এরিড" দ্বীপে। 92 ফুট (28 মিটার) ঢেউ এর সম্মুখীন হয়েছে সেখাঙ্কার পরিচারকরা। এই প্রতিকূল অবস্থার সত্ত্বেও এটা 1971 সালে স্বয়ংক্রিয় না হওয়া পর্যন্ত বিভিন্ন মানুষ লম্বা সময়কালের জন্য দায়িত্ব পালন করেন। বাতিঘরতিরটির দাপ্তরিক নাম "ডাব আর্টেক" যদিও শৈলশ্রেণীটি নিজেও "ঢু হার্টেক" নামে পরিচিত।এই গ্যেলিক নামের বিভিন্ন ব্যাখ্যা দেয়া হয়ছে কিন্তু তন্মধ্যে "ব্ল্যাক রক" সবচেয়ে জনপ্রিয়। প্রাক ঐতিহাসিক কালে "ঢু হার্টেক" স্কটল্যান্ড থেকে আটলান্টিক মহাসাগর পর্যন্ত বরফ চাদর দ্বারা আবৃত ছিল.সর্বশেষ প্রায় 20,000 বছর আগে সমুদ্রপৃষ্ঠের উচ্চতা বর্তমান সময়ের তুলনায় 425 ফুট (130 মিটার) কম ছিল.] জমির আইসোস্ট্যাটিক বৃদ্ধি উপকূলের হিমবাহের পরিমাপের কাজ টা আরও জটিল করে ফেলেছে.এটি এবং জুরা ও আইলি দ্বীপ স্কটল্যান্ডের মূল ভূখণ্ড এর সাথে সংযুক্ত হয় ইথামাস হ্রদ দ্বারা।অটলভাবে সমুদ্র স্তরের ক্রমবর্ধমান ঢেউ ধীরে ধীরে বিচ্ছিন্ন করে ফেলে একে পরিশেষে।কিন্তু নিমজ্জিত এই ঢু হার্টেক ই আজকের এই সবুজ পাথুরে শৈল যা কিনা 240 ফুট (73 মিটার)দীর্ঘ এবং 130 ফুট (40 মিটার) চওড়া ডাব আর্টেক অর্থ "ব্ল্যাক রক"।আর্টেক একটি অপ্রচলিত গ্যালিক শব্দ।ডাব আর্টেক ও ঢু হার্টেক মূলত একই।স্টিভেনসন বিশ্বাস করতেন 'কালো এবং অন্ধকারময়' ই এই নামের একটি অনুবাদ ছিল।ওয়াটসন সুপারিশ করেন এর অর্থ "মৃত্যু"। ১৮০০ এবং ১৮৫৪ সালের মধ্যে ৩০ টি জাহাজ বিধ্বস্ত হয় প্রবালটির জন্য।একটি বাতিঘরটি শুধু নাবিকদের ঢু হার্টেক থেকে সতর্ক করার য়াজন্য ই তৈরি করা হয়নি বরং কলোন্সি মধ্যে থাকা ভয়ঙ্কর শিলা থেকেও সতর্ক করাও এর উদ্দেশ্য ছিল।মূলত এটি একটি একটি অসম্ভব সাইট হিসেবে বিবেচনা করা হয়েছিল।এর প্রকৌশল কাজ ইঞ্জিনিয়ারদের মধ্যে বিখ্যাত স্টিভেনসন পরিবার দ্বারা পরিদর্শিত হয়েছে, ভাই টমাস (রবার্ট লুই পিতা) ও ডেভিড 1866 সালে কাজ শুরু করিছিলেন।টমাস লক্ষ্য করেছিলেন এটি একটি অসাধারন কাজ হবে। বাতিঘরটির ভীত "এরিড"এ ছিল। খোলা সমুদ্র থেকে চোদ্দ মাইল দূরবর্তী গ্রানাইট দ্বীপে বাতিঘর এর স্টেশন এর কাজ সম্পন্ন হয়েছে.অ্যালেন ব্রেবনার এর তত্ত্বাবধানে [17] জুন 1867 25 নির্মাণ কাজ শুরু হয়।ব্রেবনার সহ চৌদ্দ জন পুরুষ সেখানে পাঁচ দিনের জন্য আটকা পড়ে ছিল।এই কষ্ট সত্ত্বেও একটি 36 ফুট (11 মিটার) ব্যাস ফাউন্ডেশন পিট খনন করা হয়।1869 সালে ফাউন্ডেশন স্তর এর উপরে 32 ফুট (9.8 মিটার) ক্রমবর্ধমান টাওয়ার এর একটি কঠিন অংশ প্রায় সম্পন্ন হয়েছিল।এটি তার গড় কৃতিত্ব ছিল।উত্তরাঞ্চলীয় বাতিঘর বোর্ড দ্বারা প্রারব্ধ কাজ এর মোট খরচ ছিল £ ৬৫.৭৮৪ পাউন্ড. নির্মাণ কাজ শেষ হওয়ার পরো বিপদ শেষ হয়নি।এমনকি শান্ত দিনেও অস্বাভাবিক ছিল অবস্থা।দুর্যোগপূর্ণ সমুদ্রপথের উচ্চতা অসাধারণভাবে বৃদ্ধি পেত।অপারেশনের প্রথম বছর কপারের কন্ডাক্টরটি ক্ষতিগ্রস্ত হয়েছিল।বাতিঘরটির প্রথম পরিচারক ১১ বছর এর রক্ষনাবেক্ষন করেছিল। এ প্রতিকূল অবস্থার সম্মুখীন হওয়ার তারা রক্ষণাবেক্ষণের জন্য অতিরিক্ত টাকা পেতেন ১৯৮৪ সালে মূল রক্ষনাবেক্ষক রিপোর্ট করেন যে টাওয়ার টা তে ভূ-কম্পন অনূভুত হয়েছে বার্ট লুই স্টিভেনসন কে অপহরণ করা হয় বাতিঘর বানানোর জন্য অর্থায়ন নিয়ে বিতর্ক শুরু হয় ১৯৬৪ সালে এই বাতিঘ্র এর নাম পরিবর্তন করা হয় বাতিঘরটি ১৯৭১ সালে সম্পূর্ণ স্বয়ংক্রিয় হয়
মোক্ষদাচরণ সামাধ্যায়ী

মোক্ষদাচরণ সামাধ্যায়ী (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক ভাস্কর পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে সামাধ্যায়ী উপাধি পান। তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা সন্ধ্যা পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৫৮৪, আইএসবিএন ৯৭৮-৮১-৭৯৫৫-১৩৫-৬
শচীন্দ্রনাথ সান্যাল

শচীন্দ্রনাথ সান্যাল (ইংরেজি: Sachindra Nath Sanyal) pronunciation(৩ এপ্রিল, ১৮৯৩ - ৬ ফেব্রুয়ারি, ১৯৪৩) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯০৭ সালে কলকাতায় গুপ্ত বিপ্লবী দলে যোগ দিয়ে ১৯০৯ সালে বারানসীতে ইয়াং ম্যান্স এসোসিয়েশন নামে এক বিপ্লবী দল গঠন করেন। পরে প্রতুল গঙ্গোপাধ্যায় এবং রাসবিহারী বসুর সঙ্গে পরিচিত হন। রাসবিহারী তাকে লাট্টু নামে ডাকতেন। প্রথম বিশ্বযুদ্ধের সময় রাসবিহারী বসুর ভারতজোড়া সেনাবিদ্রোহ প্রচেষ্টার অন্যতম সহযোগী ছিলেন শচীন্দ্রনাথ সান্যাল। ৭ম রাজপুত রেজিমেন্টে বিদ্রোহ ঘোষণা করে ব্রিটিশ সরকারের উচ্ছেদ সাধনে তিনি দায়িত্বপ্রাপ্ত হন। লাহোর ও বেনারস ষড়যন্ত্র মামলায় অভিযুক্ত হয়ে ১৯১৫ সালে যাবজ্জীবন কারাদণ্ডে দণ্ডিত হন। আন্দামানে সেলুলার জেলে দ্বীপান্তর দন্ড ভোগ করার পর ১৯২০ সালে মুক্তি পান। হিন্দুস্থান রিপাবলিকান এসোসিয়েশন এর অন্যতম প্রতিষ্টাতা ছিলেন তিনি। এই সময় তার ভগৎ সিং এর সাথে যোগাযোগ হয়। ১৯২৭ সালে কাকোরি বিপ্লব বা কাকোরী ষড়যন্ত্র মামলায় তার পূনরায় কারাদণ্ড হয় এবং দশ বছর জেলজীবন যাপন করেন। ১৯৩৭ সালে মুক্তি পেয়ে আবার রাসবিহারী বসুর সাথে বিপ্লব পরিকল্পনায় অংশগ্রহণ করেছিলেন। জাপানের সহায়তায় বিপ্লব প্রচেষ্টার অভিযোগে ১৯৪১ সালে গ্রেপ্তার হন। দ্বিতীয় বিশ্বযুদ্ধের সময় জেলের ভেতরে যক্ষারোগে আক্রান্ত হন এই বিপ্লবী। শারীরিক অসুস্থতাজনিত কারণে সরকার তাকে মুক্তি দেয় ১৯৪১ সালে। তার রচিত গ্রন্থের নাম বন্দীজীবন। এই বইটি বিপ্লবীদের কাছে জনপ্রিয় ছিল। কিছুদিন তিনি অগ্রগামী পত্রিকার সম্পাদক ছিলেন। গোরখপুরে অন্তরীণ থাকাকালে ১৯৪৫ সালের ফেব্রুয়ারি মাসে তার মৃত্যু হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণঃ নভেম্বর ২০১৩, পৃষ্ঠা ৬৯৪, আইএসবিএন ৯৭৮-৮১-৭৯৫৫-১৩৫-৬ Bhagat Singh, Bhupendra Hooja (২০০৭)। The Jail Notebook and Other Writings। LeftWord Books। পৃষ্ঠা ১৪।  রায়, প্রকাশ (২০২১)। বিস্মৃত বিপ্লবী দ্বিতীয় খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ১৬–১৯। আইএসবিএন 978-1-63832-700-4।